– पोर्टुलाका (Portulaca) किसी भी तरह की मिटटी में लगाया जा सकता है, पर बलुई मिट्टी हो तो अच्छा रहेगा. इसे गमले में लगायें तो ध्यान रखें कि पानी न रुके और खुली धूप मिले. धूप और सूखे में भी यह पौधा बरक़रार रहता है. इस पौधे के बीज आस पास गिरते रहते हैं, जिससे यह पौधा जमीन या गमले में फैलता जाता है. इसे रोज-रोज पानी देने की जरुरत नहीं है और जब पानी दें तो भी बहुत ज्यादा की आवश्यकता नहीं है. ज्यादा पानी देने से इसकी जड़ें सड़ने लगेंगी.